My Little Pony: Friendship Is Magic

Friendship Is Witchcraft

My Little Pony: Friendship Is Witchcraft (doslova Môj malý pony: Priateľstvo je bosoráctvo) je jedna z najlepších paródií na My Little Pony: Friendship Is Magic. Bolo vytvorených 8 episód pred tým, než Hasbro zakročilo a požiadalo o stiahnutie všetkých videí z internetu, pretože poškodzovali obraz postáv z MLP:FIM. V súčasnosti sa ale stále tvoria nové diely a spolu ich je už 9. Hlavným autorom je Sherclop Pones. Väčšinou ide o 12 až 16 minútové zostrihané a predabované časti z originálneho seriálu. Niektoré časti majú aj vlastné skladby ako napr. Gypsy Bard, Pinkie's Brew alebo Princess of the Night.
Na motívy Bronies a BroNYCon-u bol natočený aj film Bronies: The Extremely Unexpected Adult Fans of My Little Pony (Bronies: Extrémne neočakávaní dospelí fanúšikovia My Little Pony) skrátene BronyDoc. Film bol financovaný zo zbierky verejnosti na stránkach Kickstarter a za podpory herca John de Lancie (hral vo filme Star Trek a nadaboval Discorda zo seriálu My Little Pony: Friendship Is Magic).

Medzinárodné

Usporadúvajú sa rôzne zrazy s tématikou My Little Pony, medzi najznámejšie patrí Americký BroNYCon, Nemecký GalaCon, Britský BUCK, Fínsky Crystal Fair, Francúzsky Brony Days, Švédsky Crystal Con, a ďalšie.

Česko

Bronies majú spoločnú česko-slovenskú webovú stránku a prezentujú sa ako CZ/SK Bronies. Oficiálnych zrazov zatiaľ prebehlo 5, a to v Prahe a v Brne. Kvôli jednoduchšiemu poriadaniu zrazov, česko-slovenská komunita založila občianske združenie bronies.cz, ktorého konateľmi sú Jamis, Melgarh a Darm. Lokálne zrazy sa usporadúvajú vo väčších mestách po predchádzajúcej diskuzií na internete. Miestom pravidelného stretávania je bar Skanzen na ulici Sokolovská v Prahe 8. Zrazy organizuje združenie CZ/SK bronies z.s.My Little Pony mali svoje línie v rámci multifandomových akcii, ako napríklad: Fancity, PragoFFest, Festival Fantazie, atď.

Slovensko

Na Slovensku sa brony zrazy usporadúvajú po predošlom dohovore na Facebooku, alebo na oficiálnom webe www.bronies.cz. Miestom najčastejšieho stretávania je bar KGB na Obchodnej ulici v Bratislave, alebo Mamut Pub na Ferienčíkovej ulici. Organizátori bratislavských zrazov a stretnutí sú Schimy, Equerio a Lattellerr. Mimo toho sa uskutočnili aj väčšie zrazy. Konkrétne:
Bratislava: 9x, organizátori: Kiraa, Lattellerr, Schimy
Košice: 6x, organizátor: Hotsteppa
Banská Bystrica: 1x, organizátor: Kocúr
Kováčová: 1x, organizátor: Jerry
Nitra: 1x, organizátor: Pink-Bobik
Poprad: 1x, organizátor: Hotsteppa
Smolenice: 1x, organizátor: Schimy
Trenčín: 1x, organizátor: Lolopolko
Trnava: 2x, organizátori: Andromeda, Schimy,
Vyhne: 2x, organizátor: Creepy River
Prešov: 1x, organizátor: Sei, TeadeF
My Little Pony mali svoje línie v rámci multifandomových akcii, ako napríklad: Istrocon, Animeshow, ComicSalon.

Equestria Daily

Equestria Daily (skrátene EqD) je jedna z najpopulárnejších stránok určená pre Bronies. Zakladateľom je Sethisto, ktorý ju založil aj kvôli tomu, že v tom čase moderátory na fóre 4chan.org dávali bany za akékoľvek spomenutie pony tématiky.
Na stránke Equestria Daily sa každý deň objavujú rôzne pony obrázky (najčastejšie zo stránky deviantART), odkazy na videá na YouTube, fotky zo zrazov Bronies a mnoho iného.